Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19339

3. A REPÜLŐGÉP FÖLDÖN ÉSZLELT ZAJÁNAK MÉRÉSE 3.1 Általános rész 3.1.1 A méréseknek a repülőgép repülés közben keltett zajának idő függvényű és a megfigyelő állomásokra egyedileg vonatkoztatható egyharmad oktáv tartományos jellemzőinek meghatározásához kell adatokat szolgáltatni. 3.1.2 A mérőhelyek és a repülőgép közötti távolság meghatározására alkalmazott módszerek között szerepeljen teodolittal mért háromszögelési eljárás, a mérési pont felett közvetlenül elrepülő repülőgépről készült fényképek alapján a légijármű méreteiből történő meghatározás, radar magasságmérés, és a radar célkövető eljárás. Az alkalmazott módszereket a bizonyítványt kiadó hatóságnak kell jóváhagynia. 3.1.3 A zajértékelési célokra használt hangnyomásszint adatokat az alább meghatározottaknak (3.2 - 3.4 pontok) megfelelő jóváhagyott akusztikai felszereléssel és mérési eljárással kell megállapítani. 3.2 Mérőrendszer Az akusztikai mérőrendszer a következőkkel egyenértékű jóváhagyott berendezésekből áll:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes